Във връзка с постъпило уведомление с вх. № № *ОВОС-1315/11.06.2024г., за „Изменение на Общ Устройствен План на Община Първомай, касаещо разширение на структурна единица 171-Псп (складово производствена устройствена зона), във връзка с осъществяване на инвестиционно намерение в поземлен имот с идентификатор 59080.230.203 по КК на гр. Първомай, местност „Кабата Каладж. Чеир“, община Първомай, област Пловдив“*, на основание чл. 8, ал. 1 от Наредба за условията и реда за извършване на екологична оценка /Наредба за ЕО/, и в изпълнение разпоредбата на чл.8, ал. 4 от Наредба за условията и реда за извършване на екологична оценка /Наредба за ЕО/, Регионална инспекция по околна среда и водите – Пловдив (РИОСВ-Пловдив) информира за следното:

 **І. По отношение на изискванията за екологична оценка (ЕО) по глава шеста, раздел II от Закона за опазване на околната среда (ЗООС);**

Уведомяваме Ви, че на основание чл. 81, ал.1 от Закона за опазване на околната среда /ЗООС/ и чл.2, ал.2, т.1 от Наредба за условията и реда за извършване на екологична оценка на планове и програми (Наредба за ЕО) (ДВ.бр.57/2004г., изм. ДВ бр. 67 от 2019г.) е необходимо да се прецени необходимостта от изготвяне на екологична оценка /ЕО/ относно представената програма.

**ІІ.** ПИ с идентификатор 59080.230.203 по КК на гр. Първомай, местност „Кабата Каладж. Чеир“, община Първомай, област Пловдив **попада взона от Европейската екологична мрежа „НАТУРА 2000“ - BG0002081 „Марица-Първомай“.** Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ЕО ще бъде извършена и преценка за вероятната степен на отрицателно въздействие на плана върху предмета и целите на опазване защитена зона.

Възложителят е информиран за следващите действия, които трябва да предприеме за провеждане на процедурата по преценяване на необходимостта от извършване на екологична оценка, в т.ч. ОС, с писмо изх. № ОВОС-1315-1/20.06.2024г.